
Grozījumi Izglītības likumā
Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 242. nr.; 2018, 65., 196. nr.; 2019, 67., 75., 118., 240. nr.; 2020, 102., 174.B, 224., 240.A nr.; 2021, 73.A, 75. nr.; 2022, 144., 187., 197., 211.A nr.; 2023, 120.A, 201. nr.; 2024, 97., 128.A, 193., 208. nr.) šādus grozījumus:
1. 18.1 pantā: 
aizstāt pirmajā daļā vārdus "izglītojamiem un viņu vecākiem (personām, kas realizē aizgādību)" ar vārdiem "izglītojamiem, viņu vecākiem (personām, kas realizē aizgādību) un izglītības iestādēs nodarbinātajiem";
· papildināt pantu ar trešo un ceturto daļu šādā redakcijā:
· "(3) Personas datu apstrādes nolūks Izglītības resursu uzskaites un monitoringa informācijas sistēmā ir nodrošināt tajā uzskaitīto izglītības resursu pārvaldību un to izsniegšanu individuālai izmantošanai, lai mācību procesā nodrošinātu atbalstu izglītojamajiem un izglītības iestādēs nodarbinātajiem un lai saskaņā ar normatīvajos aktos noteiktajiem kritērijiem un pazīmēm sniegtu papildu atbalstu sociāli mazaizsargāto personu grupām.
· (4) Izglītības resursu uzskaites un monitoringa informācijas sistēmā apstrādā personas datus par:
· 1) izglītojamiem (personu identificējoša informācija; informācija par izglītības iestādi, kurā persona iegūst izglītību; kontaktinformācija; informācija par piederību sociāli mazaizsargāto personu grupām, tai skaitā vispārīgs personas veselības stāvokļa raksturojums, ja šāda informācija ir objektīvi nepieciešama);
· 2) izglītojamā likumiskajiem pārstāvjiem (personu identificējoša informācija; personas dati par izglītojamo, kuru persona pārstāv; informācija par izglītības iestādi, kurā izglītojamais iegūst izglītību; kontaktinformācija);
· 3) izglītības iestādēs nodarbinātajiem (personu identificējoša informācija; informācija par izglītības iestādi, kurā persona nodarbināta; kontaktinformācija);
· 4) informācijas sistēmas lietotājiem (personu identificējoša informācija; informācijas sistēmas lietotāja tiesību apjoms)."
2. 35.1 pantā:
papildināt pirmo daļu ar 7. punktu šādā redakcijā:
· "7) zinātniski pētniecisko darbu konkursiem.";
· papildināt otro daļu pēc vārda "rezultātus" ar vārdiem "un ziņas par pārbaudījuma rezultāta apstrīdēšanu. Valsts pārbaudījumu informācijas sistēmā ziņas ieraksta un apstrādā, lai nodrošinātu pārbaudījumu norisi un pārbaudījumu rezultātu paziņošanu".
3. Aizstāt 52. panta piektajā daļā vārdus "otrā cikla augstākās izglītības programmā" ar vārdiem "pirmā cikla profesionālās augstākās izglītības programmā, kura tiek īstenota pēc pirmā cikla augstākās izglītības iegūšanas".
Likums stājas spēkā nākamajā dienā pēc tā izsludināšanas.

